ประจำเดือนมาข้ามเดือนวันที่30ต.ค ถึง 3พ.ย เป็นของเดือนต.คมีอะไรกับแฟนวันที่6ป้องกันแต่กลัวพลาดเลยกินยาคุม ฉฉไปวันที่7หลังจากนั้น5วันคือวันที่ 12-15 มีเลือดออกมาเยอะแบบ ปจด.เรียกเลือดอะไรคะทั้งเดือนนั้นไม่มี ปจด.หลังจากนั้นก็มีเลือดออกกะปริบกะปรอยน้อยเป็นสีดำวันที่24-27พ.ย หยุดไป แล้วก็มีอะไรกันอีกวันที่ 3ธ.ค ได้มีการเปลี่ยนถุงยางแต่แฟนยังไม่เสร็จ มีโอกาสตั้งครรภ์สูงมั้ยคะหลังจากนั้นวันที่5-7ธ.คก็มีเลือดสีดำออกกะปริบกะปรอยอีกน้อยมาก วันที่8เลยไปหาตรวจภายในตรวจฉี่ผลขึ้นขีดเดียว ปกติแต่ประจำเดือนยังไม่มาเลยมีโอกาสตั้งครรภ์มั้ยคะทำไมประจำเดือนถึงไม่มา
สวัสดีค่ะ การมีเพศสัมพันธ์หลายๆครั้งดังกล่าวมา ต้องดูด้วยว่ามีการป้องกันหรือไม่ ถ้าใส่ถุงยางอนามัยป้องกันไว้ตลอด ใส่ทุกครั้ง ถุงไม่ขาด ไม่รั่ว โอกาสตั้งครรภ์ก็มีได้น้อยกว่า 1-2%แต่ถ้ามีการผิดพลาดจากการคุมกำเนิดใดๆ แล้วกินยาคุมฉุกเฉินตามไป หลังใช้ยาคุมฉุกเฉินประมาณ 1-2 สัปดาห์อาจมีเลือดออกผิดปกติทางช่องคลอดมาได้และหยุดไปได้เอง ประจำเดือนก็จะมา แต่อาจช้าไปได้ แต่ไม่ควรช้าเกิน 35 วันจากรอบก่อนตอนนี้ที่มีเลือดออกผิดปกติทางช่องคลอด อาจต้องสังเกตประจำเดือนร่วมกับตรวจยืนยันการตั้งครรภ์ไปด้วย ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ถ้าตรวจครั้งนี้ให้ผลลบ แต่ประจำเดือนไม่มา ควรตรวจซ้ำอีกครั้งประมาณ 10-14 วันหลังมีเพศสัมพันธ์ครั้งสุดท้าย ถ้าให้ผลลบ แต่ประจำเดือนก็ยังไม่มา ควรไปตรวจยืนยันกับแพทย์อีกครั้ง และอาจต้องตรวจหาสาเหตุอื่นๆที่อาจทำให้ประจำเดือนไม่มาตามปกติต่อไป